அதே காலகட்டத்தில் தமிழ் நூல்கள் பாதுகாப்பில் முனைப்புடன் செயல்பட்டு வந்த மதுரை திட்டத்திலும் எனக்கும் பேராசிரியர் கண்ணனுக்கும் ஈடுபாடு இருந்தமையால் சுவிசர்லாந்தில் இருக்கும் டாக்டர்.கல்யாணசுந்தரத்துடனும் தொடர்பில் இருந்தோம். ஒத்த சிந்தனையுடையவர்கள் இணைந்து பேசுவது நல்ல சில கருத்துக்கள் வளர உதவும் என்ற வகையில் தொடர்ந்து மின்னஞ்சல் வழியாக மூவரும் இந்தத் தமிழின் இலக்கிய பொக்கிஷங்களை எவ்வகையில் நாம் இணைய வெளியில் பாதுகாக்கலாம் என எங்கள் மடலாடை தொடர்ந்து கொண்டிருந்தோம்.